Source: https://fovarosiitelotabla.birosag.hu/targyalasi-jegyzek/20150123/gjanos-es-tarsai
Timestamp: 2019-04-26 04:34:38
Document Index: 8933089

Matched Legal Cases: ['bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ', 'Bíróság ', 'bíróság ', 'bíróság ', 'bíróság ', 'bíróság ', 'bíróság ', 'bíróság ']

G.János és társai | Fővárosi Ítélőtábla
G.János és társai
Megjelenés ideje: 2015. január 23., 12:58
hiv.személy által elköv. vesztegetés btte.
Következő tárgyalási nap: február 13.
Fővárosi Törvényszék 2013. október hó 14. napján kelt 15.B.1210/2011/173. sz. határozata.
G. István ftőrm. I. rendű vádlottat bűnszövetségben, üzletszerűen, hivatalos személy által elkövetett vesztegetés bűntette; bűnszövetségben, üzletszerűen elkövetett csalás vétsége (mint bűnsegéd); 16 rb. bűnszövetségben, üzletszerűen elkövetett kisebb kárt okozó csalás bűntette (mint bűnsegéd); 22 rb. bűnszövetségben, üzletszerűen elkövetett nagyobb kárt okozó csalás bűntette (mint bűnsegéd); 5 rb. bűnszövetségben, üzletszerűen elkövetett jelentős kárt okozó csalás bűntette (mint bűnsegéd) miatt halmazati büntetésül 4 (négy) év börtönbüntetésre, 4 (négy) év közügyektől eltiltásra ítélte az elsőfokú bíróság.
Cs. János II. rendű vádlottat 11 rb. bűnszövetségben, hivatalos megbízás színlelésével elkövetett zsarolás bűntettében (mint felbujtó); 2 rb. bűnszövetségben, üzletszerűen elkövetett kisebb kárt okozó csalás bűntette (mint felbujtó); 3 rb. bűnszövetségben, üzletszerűen elkövetett nagyobb kárt okozó csalás bűntette (mint felbujtó); 4 rb. bűnszövetségben nagyobb értékre elkövetett lopás bűntettében (mint társtettes); 4 rb. bűnszövetségben kisebb értékre elkövetett lopás bűntettében (mint társtettes); hivatalos eljárás színlelésével elkövetett személyi szabadság megsértése bűntettében (mint felbujtó); lőfegyverrel visszaélés bűntettében halmazati büntetésül 5 (öt) év fegyházbüntetésre és 5 (öt) év közügyektől eltiltásra ítélte az elsőfokú bíróság; ugyanakkor a 14 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
P. Sándor III. rendű vádlottat 1 rb. bűnszövetségben, hivatalos megbízás színlelésével elkövetett zsarolás bűntettében (mint felbujtó); 2 rb. bűnszövetségben, üzletszerűen elkövetett kisebb kárt okozó csalás bűntette (mint felbujtó); 3 rb. bűnszövetségben, üzletszerűen elkövetett nagyobb kárt okozó csalás bűntette (mint felbujtó); 4 rb. bűnszövetségben nagyobb értékre elkövetett lopás bűntettében (mint társtettes); 4 rb. bűnszövetségben kisebb értékre elkövetett lopás bűntettében (mint társtettes); hivatalos eljárás színlelésével elkövetett személyi szabadság megsértése bűntettében (mint felbujtó); lőfegyverrel visszaélés bűntettében, mint különös visszaesőt halmazati büntetésül 5 (öt) év 6 (hat) hónap fegyházbüntetésre és 6 (hat) év közügyektől eltiltásra ítélte; ugyanakkor a 14 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól az elsőfokú bíróság felmentette.
V. Dávid IV. rendű vádlott bűnös 13 rb. bűnszövetségben, hivatalos megbízás színlelésével elkövetett zsarolás bűntettében (mint társtettes); 1 rb. bűnszövetségben, üzletszerűen elkövetett kisebb kárt okozó csalás bűntette (mint társtettes); 2 rb. bűnszövetségben, üzletszerűen elkövetett nagyobb kárt okozó csalás bűntette (mint társtettes); 4 rb. bűnszövetségben nagyobb értékre elkövetett lopás bűntettében (mint társtettes); 4 rb. bűnszövetségben kisebb értékre elkövetett lopás bűntettében (mint társtettes), ezért őt az elsőfokú bíróság halmazati büntetésül 3 (három) év 8 (nyolc) hónap börtönbüntetésre és 4 (négy) év közügyektől eltiltásra ítélte; ugyanakkor a 7 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
B. Tamás V. r. vádlott bűnös 2 rb. bűnszövetségben, üzletszerűen elkövetett nagyobb kárt okozó csalás bűntettében (mint társtettes), ezért az elsőfokú bíróság halmazati büntetésül 1 (egy) év börtönbüntetésre ítélte, mely szabadságvesztés végrehajtását 3 (három) évi próbaidőre felfüggesztette. A hivatalos eljárás színlelésével, csoportosan elkövetett magánlaksértés bűntette miatt emelt vád alól az elsőfokú bíróság felmentette.
B. Tamás VI. r. vádlottat 12 rb. bűnszövetségben, hivatalos megbízás színlelésével elkövetett zsarolás bűntettében (mint társtettes); 1 rb. bűnszövetségben, üzletszerűen elkövetett kisebb kárt okozó csalás bűntettében (mint társtettes); 2 rb. bűnszövetségben, üzletszerűen elkövetett nagyobb kárt okozó csalás bűntette (mint társtettes); 4 rb. bűnszövetségben, nagyobb értékre elkövetett lopás bűntettében (mint társtettes); 4 rb. bűnszövetségben, kisebb értékre elkövetett lopás bűntettében (mint társtettes); hivatalos eljárás színlelésével elkövetett személyi szabadság megsértése bűntettében (mint társtettes), közokirat- hamisítás bűntettében halmazati büntetésül 3 (három) év 8 (nyolc) hónap börtönbüntetésre és 4 (négy) év közügyektől eltiltásra ítélte; továbbá a 7 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
K. Krisztián VII. r. vádlottat 12 rb. bűnszövetségben, hivatalos megbízás színlelésével elkövetett zsarolás bűntettében (mint társtettes); 1 rb. bűnszövetségben, üzletszerűen elkövetett kisebb kárt okozó csalás bűntettében (mint társtettes); 4 rb. bűnszövetségben, nagyobb értékre elkövetett lopás bűntettében (mint társtettes); 4 rb. bűnszövetségben, kisebb értékre elkövetett lopás bűntettében (mint társtettes); hivatalos eljárás színlelésével elkövetett személyi szabadság megsértése bűntettében (mint társtettes) halmazati büntetésül 3 (három) év 8 (nyolc) hónap börtönbüntetésre és 4 (négy) év közügyektől eltiltásra ítélte; továbbá a 6 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
Sz. Gábor VIII. r. vádlottat 5 rb. bűnszövetségben, hivatalos megbízás színlelésével elkövetett zsarolás bűntette (mint társtettes); 1 rb. bűnszövetségben, üzletszerűen elkövetett kisebb kárt okozó csalás bűntette (mint társtettes); 1 rb. bűnszövetségben, üzletszerűen elkövetett nagyobb kárt okozó csalás bűntette (mint társtettes) miatt halmazati büntetésül 3 (három) év 6 (hat) hónap börtönbüntetésre, 4 (négy) év közügyektől eltiltásra ítélte az elsőfokú bíróság, ugyanakkor az ellene emelt hivatalos eljárás színlelésével elkövetett személyi szabadság megsértése bűntette miatti vád, valamint az 5 rb. hivatalos eljárás színlelésével, csoportosan elkövetett magánlaksértés bűntette miatti vád alól felmentette.
R. Krisztián IX. r. vádlottat 10 rb. bűnszövetségben, hivatalos megbízás színlelésével elkövetett zsarolás bűntette (8 rb. társtettesként, 2 rb. bűnsegédként); 2 rb hivatalos eljárás színlelésével elkövetett személyi szabadság megsértése bűntette (társtettesként) miatt halmazati büntetésül 3 (három) év 8 (nyolc) hónap szabadságvesztésre, 4 (négy) év közügyektől eltiltásra ítélte az elsőfokú bíróság, ugyanakkor az ellene emelt 4 rb. hivatalos eljárás színlelésével, csoportosan elkövetett magánlaksértés bűntette miatti vád alól felmentette. A vádlottal szemben a Fővárosi Bíróság 11.B.233/2004/57. számú ítéletében korábban kiszabott 1 (egy) év börtönbüntetés végrehajtását elrendeli.
Gy. Csaba X. r. vádlottat 4 rb. bűnszövetségben nagyobb értékre elkövetett lopás bűntettében (mint társtettes); 4 rb. bűnszövetségben kisebb értékre elkövetett lopás bűntettében (mint társtettes); 4 rb. bűnszövetségben, üzletszerűen jelentős értékre elkövetett rablás bűntettében (mint társtettes); 4 rb. a sértett sanyargatásával elkövetett személyi szabadság megsértése bűntettében (társtettes); 18 rb. bűnszövetségben, hivatalos megbízás színlelésével elkövetett zsarolás bűntettében (mint társtettes); 1 rb. bűnszövetségben, üzletszerűen elkövetett kisebb kárt okozó csalás bűntettében (mint társtettes); 1 rb. bűnszövetségben, üzletszerűen elkövetett nagyobb kárt okozó csalás bűntettében (mint társtettes); felfegyverkezve elkövetett hivatalos személy elleni erőszak bűntettében; 2 rb hivatalos eljárás színlelésével elkövetett személyi szabadság megsértése bűntettében (társtettes) halmazati büntetésül, mint többszörös visszaesőt az elsőfokú bíróság 8 (nyolc) év fegyházbüntetésre és 8 (nyolc) év közügyektől eltiltásra ítélte, egyben a vádlott feltételes szabadságra bocsátását kizárta. Az erőszakkal, csoportosan elkövetett magánlaksértés bűntette, valamint a 12 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól az elsőfokú bíróság felmentette.
Gy. Gábor XI. r. vádlottat a 14 rb. bűnszövetségben, hivatalos megbízás színlelésével elkövetett zsarolás bűntette (társtettes); 3 rb hivatalos eljárás színlelésével elkövetett személyi szabadság megsértése bűntette (társtettes), kábítószerrel visszaélés vétsége miatt az elsőfokú bíróság halmazati büntetésül 4 (négy) év 6 (hat) hónap börtönbüntetésre, 5 (öt) év közügyektől eltiltásra ítélte, ugyanakkor a 8 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
Gy. Sándor XII. r. vádlottat 4 rb. bűnszövetségben, hivatalos megbízás színlelésével elkövetett zsarolás bűntette (3 rb. társtettesként, 1 rb. bűnsegédként) miatt az elsőfokú bíróság halmazati büntetésül 2 (kettő) év börtönbüntetésre ítélte, mely szabadságvesztést 5 (öt) évi próbaidőre felfüggesztette; valamint a 2 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
K. Tamás XIII. r. vádlottat a 10 rb. bűnszövetségben, hivatalos megbízás színlelésével elkövetett zsarolás bűntette (társtettes); 3 rb hivatalos eljárás színlelésével elkövetett személyi szabadság megsértése bűntette (társtettes), felfegyverkezve elkövetett hivatalos személy elleni erőszak bűntette miatt az elsőfokú bíróság halmazati büntetésül 4 (négy) év 6 (hat) hónap börtönbüntetésre és 5 (öt) év közügyektől eltiltásra ítélte, ugyanakkor a 7 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
N. Róbert XIV. r. vádlottat bűnösnek mondta ki nagyobb értékre elkövetett orgazdaság bűntettében; 6 rb. bűnszövetségben, hivatalos megbízás színlelésével elkövetett zsarolás bűntettében (3 rb. bűnsegédként, 1 rb. felbujtóként, 1 rb. társtettesként); garázdaság bűntettében; könnyű testi sértés vétségében; bódult állapotban elkövetett járművezetés vétségének kísérletében; kábítószerrel visszaélés vétségében, ezért őt az elsőfokú bíróság 2 (kettő) év 6 (hat) hónap börtönbüntetésre, 3 (három) év közügyektől eltiltásra ítélte, ugyanakkor a hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
N.-né M. Erzsébet XV. r. vádlottat bűnösnek mondta ki 7 rb. bűnszövetségben, hivatalos megbízás színlelésével elkövetett zsarolás bűntettében (társtettes); 1 rb. bűnszövetségben, üzletszerűen elkövetett kisebb kárt okozó csalás bűntettében (mint társtettes); 4 rb. hivatalos eljárás színlelésével elkövetett személyi szabadság megsértése bűntettében (társtettes); közokirat- hamisítás bűntettében; kábítószerrel visszaélés vétségében, ezért őt az elsőfokú bíróság 3 (három) év 6 (hat) hónap börtönbüntetésre, 4 (négy) év közügyektől eltiltásra ítélte, ugyanakkor a 7 rb. hivatalos eljárás színlelésével, csoportosan elkövetett magánlaksértés bűntette miatt emelt vád alól felmentette.
Zs. Ádám Gergő XVI. r. vádlottat bűnösnek mondta ki 4 rb. bűnszövetségben, hivatalos megbízás színlelésével elkövetett zsarolás bűntettében (társtettes); 1 rb. bűnszövetségben, üzletszerűen elkövetett kisebb kárt okozó csalás bűntettében (mint társtettes); 1 rb. bűnszövetségben, üzletszerűen elkövetett nagyobb kárt okozó csalás bűntette (mint társtettes); 2 rb. hivatalos eljárás színlelésével elkövetett személyi szabadság megsértése bűntettében (társtettes) ezért őt az elsőfokú bíróság halmazati büntetésül 2 (kettő) év börtönbüntetésre, ítélte, mely szabadságvesztés végrehajtását 4 (négy) évi próbaidőre felfüggesztette, továbbá a 3 rb. hivatalos eljárás színlelésével, csoportosan elkövetett magánlaksértés bűntette és a hivatalos eljárás színlelésével, csoportosan elkövetett személyi szabadság megsértése miatt emelt vádak alól felmentette.
P. Béla XVII. r. vádlottat 2 rb. bűnszövetségben, hivatalos megbízás színlelésével elkövetett zsarolás bűntettében (felbujtó); 1 rb. bűnszövetségben, üzletszerűen elkövetett kisebb kárt okozó csalás bűntettében (mint felbujtó); 1 rb. bűnszövetségben, üzletszerűen elkövetett nagyobb kárt okozó csalás bűntettében (mint felbujtó) az elsőfokú bíróság halmazati büntetésül 2 (kettő) év 6 (hat) hónap börtönbüntetésre, 3 (három) év közügyektől eltiltásra ítélte, ugyanakkor a 4 rb. bűnszövetségben nagyobb értékre elkövetett lopás bűntette; 4 rb. bűnszövetségben kisebb értékre elkövetett lopás bűntette miatt emelt vádak alól felmentette.
M. Sándor XVIII. r. vádlottat 4 rb. csoportosan jelentős értékre elkövetett rablás bűntettében (mint társtettes); 4 rb. a sértett sanyargatásával elkövetett személyi szabadság megsértése bűntettében (társtettes); 3 rb. bűnszövetségben, hivatalos megbízás színlelésével elkövetett zsarolás bűntettében (1 rb. bűnsegédként, 2 rb. társtettesként) az elsőfokú bíróság halmazati büntetésül, mint különös visszaesőt 6 (hat) év fegyházbüntetésre, 6 (hat) év közügyektől eltiltásra ítélte, ugyanakkor erőszakkal, csoportosan elkövetett magánlaksértés; hivatalos eljárás színlelésével, csoportosan elkövetett magánlaksértés bűntette miatt emelt vádak alól felmentette.
O. Ferenc XIX. r. vádlottat 2 rb. bűnszövetségben, hivatalos megbízás színlelésével elkövetett zsarolás bűntettében (felbujtó); 2 rb. bűnszövetségben, üzletszerűen elkövetett nagyobb kárt okozó csalás bűntettében (mint felbujtó), ezért az elsőfokú bíróság halmazati büntetésül 2 (kettő) év 8 (nyolc) hónap börtönbüntetésre, 3 (három) év közügyektől eltiltásra ítélte és rendelkezett a vádlottal szemben Pesti Központi Kerületi Bíróság 18.Bk.44870/2008. számú ítéletében korábban kiszabott 7 (hét) hónap börtönbüntetés végrehajtásáról.
O. Ernő Róbert XX. r. vádlottat 2 rb. bűnszövetségben, hivatalos megbízás színlelésével elkövetett zsarolás bűntettében (felbujtó); 2 rb. bűnszövetségben, üzletszerűen elkövetett nagyobb kárt okozó csalás bűntettében (mint felbujtó), ezért az elsőfokú bíróság halmazati büntetésül 2 (kettő) év 6 (hat) hónap börtönbüntetésre, 3 (három) év közügyektől eltiltásra ítélte.
Sz. Gyula XXI. r. vádlottat 7 rb. bűnszövetségben, hivatalos megbízás színlelésével elkövetett zsarolás bűntettében (társtettes); 1 rb. bűnszövetségben, üzletszerűen elkövetett kisebb kárt okozó csalás bűntettében (mint társtettes), 1 rb. bűnszövetségben, üzletszerűen elkövetett nagyobb kárt okozó csalás bűntettében (mint társtettes); 3 rb. hivatalos eljárás színlelésével elkövetett személyi szabadság megsértése bűntettében (társtettes) mondta ki bűnösnek az elsőfokú bíróság, ezért őt halmazati büntetésül 3 (három) év 6 (hat) hónap börtönbüntetésre, 4 (négy) év közügyektől eltiltásra ítélte, ugyanakkor a 7 rb. hivatalos eljárás színlelésével, csoportosan elkövetett magánlaksértés bűntette és a hivatalos eljárás színlelésével elkövetett személyi szabadság megsértése bűntette emelt vádak alól felmentette.
K. Sándor XXII. r. vádlottat 4 rb. jelentős értékre, csoportosan elkövetett rablás bűntettében (mint társtettes); 4 rb. a sértett sanyargatásával elkövetett személyi szabadság megsértése bűntettében (társtettes) mondta ki bűnösnek az elsőfokú bíróság, ezért őt halmazati büntetésül 6 (hat) év fegyházbüntetésre és 6 (hat) év közügyektől eltiltásra ítélte, míg a 4 rb. bűnszövetségben nagyobb értékre elkövetett lopás bűntettében (mint társtettes); 4 rb. bűnszövetségben kisebb értékre elkövetett lopás bűntettében (mint társtettes); erőszakkal, csoportosan elkövetett magánlaksértés bűntette miatt emelt vád alól felmentette.
Cs. Marcell XXIII. r. vádlott bűnös bűnszövetségben, hivatalos megbízás színlelésével elkövetett zsarolás bűntettében (mint bűnsegéd), ezért őt, mint különös visszaesőt az elsőfokú bíróság halmazati büntetésül 2 (kettő) év börtönbüntetésre ítélte, mely szabadságvesztés végrehajtását 5 (öt) évi próbaidőre felfüggesztette, míg az ellene emelt hivatalos eljárás színlelésével csoportosan elkövetett magánlaksértés bűntette miatti vád alól felmentette az elsőfokú bíróság.
Á. János XXIV. r. vádlott bűnös bűnszövetségben, hivatalos megbízás színlelésével elkövetett zsarolás bűntettében (mint felbujtó), ezért őt az elsőfokú bíróság halmazati büntetésül 2 (kettő) év börtönbüntetésre ítélte, mely szabadságvesztés végrehajtását 4 (négy) évi próbaidőre felfüggesztette.
L. Norbert XXV. r. vádlottat az elsőfokú bíróság 2 rb. bűnszövetségben, hivatalos megbízás színlelésével elkövetett zsarolás bűntettében (mint bűnsegéd) halmazati büntetésül 2 (kettő) év börtönbüntetésre ítélte, mely szabadságvesztés végrehajtását 4 (négy) évi próbaidőre felfüggesztette, míg az ellene emelt hivatalos eljárás színlelésével csoportosan elkövetett magánlaksértés bűntette miatti vád alól felmentette az elsőfokú bíróság.
N. Gyula XXVI. r. vádlottat bűnszövetségben, hivatalos megbízás színlelésével elkövetett zsarolás bűntette miatt emelt vád alól az elsőfokú bíróság felmentette.
Z. Tamás József r. ftőrm. XXVII. r. vádlottat hivatalos személy által elkövetett vesztegetés bűntette és bűnszövetségben, hivatalos megbízás színlelésével elkövetett zsarolás bűntette miatt emelt vád alól az elsőfokú bíróság felmentette.
Az I. r. vádlott az elkövetés idején rendőr főtörzsőrmesteri rendfokozatban a BRFK XXI. kerületi Rendőrkapitányságán járőrként teljesített szolgálatot. A vádlotti kör egyes tagjai szintén rendőrként szolgáltak, továbbá a 27 vádlott baráti, rokoni, ismerősi kapcsolatban álltak egymással.
Az elkövetés ideje 2008. október 1. és 2009. április 17. napja közötti időszak, melynek során különféle vádlotti összetételben, 30 vádpontban megfogalmazott bűncselekményt követtek el.
A vádlottak elkövetési módszere az volt, hogy a bűncselekményeket rendőri jelleg színlelésével úgy követték el, hogy tippadóktól származó információnak megfelelően a sértettek ingatlanába bementek, ahol közölték a bent tartózkodókkal, hogy ellenük bejelentés érkezett bűncselekmény elkövetése miatt, ezért ennek tisztázásának érdekében házkutatást kell tartaniuk és felszólították őket az értékeik átadására, melyet lefoglaltak és magukkal vittek egy hamis ”lefoglalási jegyzőkönyv” ellenében. A sértetteket több esetben rendőri fellépéssel, megbilincseléssel, további kényszerintézkedés kilátásba helyezésével fenyegették meg, illetve több esetben ezt megvalósítva, a lakás berendezési tárgyaihoz valóban odabilincselték, vagy megkötözték a sértetteket. Az I. r. vádlott biztosította a rendőri jelleg színleléséhez szükséges eszközöket, továbbá a cselekmények elkövetési idején, figyelte a rendőrségi rádióforgalmazást is.
A Budapest Nyomozó Ügyészség N. Gyula XXVI. r. vádlott esetében az elsőfokú ítéletet tudomásul vette, a többi vádlott vonatkozásában súlyosabb büntetés kiszabásáért, a felmentések és részfelmentések okán bűnösség megállapításáért jelentett be fellebbezést. Az V. r., XVI. r., XX. r., XXVI. r, XVII. r. vádlott az ítéletet tudomásul vette, míg a többi vádlott és védőik részben eltérő minősítésért, részben a kiszabott büntetés enyhítéséért jelentettek be fellebbezést.